Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: mesterfokozatot adó szakok, illetve a felsőoktatásról szóló 1993. évi LXXX. törvény szerinti főiskolai vagy egyetemi
Paragraph Index: 2471

b) A mesterképzési szakon végzettek alkalmasak: - a megszerzett formatervezési tudás alkalmazására és gyakorlati hasznosítására, - formatervezési problémamegoldó technikák alkalmazására, - tárgyak, termékek információhordozó tartalmának forma általi kifejezésére, - termékek, termékrendszerek és szolgáltatások világának vizuális fejlesztésére, - tárgyak használati folyamataiban a vizuális érzékelés és a racionális értékelés közötti harmónia megteremtésére, - a design területén a kutatási és tervezési eredmények értékelésére, önálló kritika megfogalmazására, - a problémamegoldásokhoz alternatív javaslatok felvetésére, - a formatervezés terén rendszerszerűen és kreatívan új és összetett témakörökkel foglalkozni, helytálló bírálatot és véleményt megfogalmazni, döntést hozni, stratégiákat alkotni, és az ezekből adódó következtetéseket levonni, válaszokat adni és eredményeiket közérthetően bemutatni, - szakmailag magas szinten önállóan megtervezni és végrehajtani feladatokat, - az önművelésre, önfejlesztésre, a saját tudás magasabb szintre emelésére, - a művészeti, gazdasági és humán erőforrások komplex kezelésének szemléletére, - új és eredeti tárgyak, termékek és szolgáltatások, illetve ezek kombinációinak formatervezésére, a megrendelők és felhasználók igényeinek és elvárásainak pontos feltárására, előrejelzésére és kielégítésére a tervező, a felhasználó, az ipar és társadalom között kiegyensúlyozott érdekek alapján, a nemzetközi etikai normák tiszteletben tartásával, - a teljes termékfejlesztési és formatervezési folyamat átlátására, - önállóan vagy team tagjaként, vagy vezetőjeként a folyamat megtervezésére, végrehajtására és irányítására, nemzetközi környezetben is, - design- és tudományos kutatásokban való együttműködésre, illetve azok kezdeményezésére, - a design színvonalas prezentálására és dokumentálására.

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes